**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PROJEKTO „ATEIKIM-PABŪKIM-PARODYKIM“ DALINIO** **FINANSAVIMO**

2020 m. liepos 23 d. Nr. 34-454

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, 2020 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgdama į asociacijos Metelių kaimo bendruomenės „Tarp Dusios ir Metelio“ 2020-07-07 prašymą, Lazdijų rajono savivaldybės taryba n u s p r e n d ž i a:

1. Numatyti iš Lazdijų rajono savivaldybės biudžeto lėšų asociacijos Metelių kaimo bendruomenės „Tarp Dusios ir Metelio“ projekto „Ateikim-pabūkim-parodykim“ daliniam finansavimui ne daugiau kaip 444,80 Eur projekto tinkamų finansuoti išlaidų.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės mero pavaduotojas,

pavaduojantis savivaldybės merą Audrius Klėjus

Vaiva Čepononienė, tel. (8 318) 51 244

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PROJEKTO „ATEIKIM-PABŪKIM-PARODYKIM“ DALINIO** **FINANSAVIMO**”

**AIŠKINAMASIS RAŠTAS**

2020-07-15

Lazdijų rajono savivaldybės tarybos sprendimo projektas „Dėl projekto „Ateikim-pabūkim-parodykim“ dalinio finansavimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, 2020 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgiant į asociacijos Metelių kaimo bendruomenės „Tarp Dusios ir Metelio“ 2020-07-07 prašymą.

Šio sprendimo tikslas – numatyti iš Lazdijų rajono savivaldybės biudžeto lėšų asociacijos Metelių kaimo bendruomenė „Tarp Dusios ir Metelio“ projekto „Ateikim-pabūkim-parodykim” daliniam finansavimui ne daugiau kaip 444,80 Eur projekto tinkamų finansuoti išlaidų.

Asociacija Metelių kaimo bendruomenė „Tarp Dusios ir Metelio“ parengė projektą „Ateikim-pabūkim-parodykim“ pagal 2020 metų nacionalinės paramos kaimo bendruomenių veiklai teikimo taisyklėse, patvirtintose Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų nacionalinės paramos kaimo bendruomenių veiklai teikimo taisyklių patvirtinimo“, nustatytą remiamos veiklos sritį – materialinės bazės stiprinimas.

Planuojama, kad skyrus finansavimą, 2020 metais bendruomenė įsigys spausdintuvą, pastatomą lentyną, priemones, reikalingas bendruomenės patalpų remontui (dažus, grindų dangą ir pan.), kondicionieriaus įrangą ir montavimą, projektorių, stalo ir suolų komplektą, kompiuterį, spausdintuvą, virdulį, šviestuvą, projekto viešinimo paslaugas. Bendra projekto vertė – 3258,82 Eur su PVM.

Asociacija Metelių kaimo bendruomenė „Tarp Dusios ir Metelio“ prašo Lazdijų rajono savivaldybės prisidėti prie projekto įgyvendinimo ir skirti 444,80 Eur projekto veikloms finansuoti, nes pati bendruomenė lėšų prie projekto prisidėjimo neturi.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė